బీరేందర్ సింగ్

సిహెచ్. బీరేందర్ సింగ్ (జననం 25 మార్చి 1946) భారతదేశానికి చెందిన రాజకీయ నాయకుడు. ఆయన 2014 నుండి 2016 వరకు నరేంద్ర మోడీ మొదటి మంత్రివర్గంలో గ్రామీణాభివృద్ధి, పంచాయితీ రాజ్, పారిశుధ్యం & త్రాగునీటి మంత్రిగా,  2016 నుండి 2019 వరకు కేంద్ర ఉక్కు మంత్రిగా పని చేశాడు.
రాజకీయ జీవితం
బీరేందర్ సింగ్ ఉచానా శాసనసభ నియోజకవర్గం నుండి (1977–82, 1982–84, 1991–96, 1996–2000, 2005–09) ఐదుసార్లు శాసనసభ్యుడిగా గెలిచాడు. ఆయన  హర్యానాలో ప్రభుత్వంలో 1982 నుండి 1984 వరకు సహకార & పాడిపరిశ్రమ అభివృద్ధి శాఖ మంత్రిగా, 1991 నుండి 1992 వరకు రెవెన్యూ & ప్రణాళిక శాఖ మంత్రిగా, 2005 నుండి 2009 వరకు ఆర్థిక, కార్మిక & ఉపాధి  శాఖ మంత్రిగా, 2007 నుండి 2009 వరకు ఎక్సైజ్ & పన్నుల శాఖ మంత్రిగా పని చేశాడు.

బీరేందర్ సింగ్ 1984లో హిసార్ నియోజకవర్గం నుండి లోక్‌సభ సభ్యుడిగా ఎన్నికై పార్లమెంటు అంచనాల కమిటీ (1984-86), కాన్సులేటివ్ కమిటీ ఆన్ డిఫెన్స్ (1986-88), కన్సల్టేటివ్ కమిటీ ఆన్ పవర్ (1988-89)లో సభ్యుడిగా ఉన్నాడు. ఆయన 2010లో హర్యానా కాంగ్రెస్ పార్టీ నుండి రాజ్యసభ ఎంపీగా ఎన్నికై సెప్టెంబర్ 2013 నుండి ఏప్రిల్ 2014 వరకు మానవ వనరులు, మహిళలు & శిశు అభివృద్ధి, యువజన & క్రీడల మంత్రిత్వ శాఖపై పార్లమెంట్ స్టాండింగ్ కమిటీ ఛైర్మన్‌గా పని చేశాడు.

 
బీరేందర్ సింగ్  28 ఆగస్టు 2014న రాజ్యసభ సభ్యత్వానికి రాజీనామా చేసి 29 ఆగస్టు 2014న భారతీయ జనతా పార్టీలో చేరాడు. ఆయన ఆ తరువాత తిరిగి రాజ్యసభకు ఎన్నికై  నవంబర్ 2014లో గ్రామీణాభివృద్ధి, పంచాయితీ రాజ్,  త్రాగునీరు, పారిశుద్ధ్య  శాఖ మంత్రిగా భాద్యతలు చేపట్టాడు. ఆయన జూలై 2016లో మూడవసారి రాజ్యసభకు తిరిగి ఎన్నికై నరేంద్ర మోడీ రెండవ మంత్రివర్గ పునర్వ్యవస్థీకరణలో ఉక్కు శాఖ మంత్రిగా భాద్యతలు చేపట్టాడు.

మూలాలు

వర్గం:1946 జననాలు
వర్గం:భారతీయ జనతా పార్టీ రాజకీయ నాయకులు